****

**Billund Lokalafdeling**

**har fået en indbydelse fra Vorbasse Seniorer, som vi er meget glade for.**

**Det er et arrangement omkring emnet ”Demens”. Billund Kommune har 2 demenskonsulenter, som kommer og holder oplæg via power point omkring *”DEMENS”,* og det er Kate Henriksen og Christina Rathleff.**

**Arrangementet foregår i Vorbasse Sognehus, Kirkegade 19, Vorbasse, tirsdag den 29. april kl. 14.00, hvor alle er hjertelig velkommen.**



**De sygdomme, der medfører demens, kan inddeles efter typen af sygdommene: Alzheimers sygdom, Vaskulær demens, Lewy Body demens, Frontotemporoal demens (også kaldet frontallapdemens). Der er også blandingstyper og andre demenssygdomstyper. Sygdommene kan være vidt forskellige, og komme til udtryk på mange måder, men fælles for dem alle er, at de rammer de mentale færdigheder. Rammes en af demens, så rammes hele familiens hverdag også. Ifølge sundhedsstyrelsen lever der ca. 98.000 danskere over 65 år med demens, og ca. 4.300 under 65 år med demens. Der registreres ca. 27 nye tilfælde af demens hver dag i Danmark. Eftermiddagen vil give ny viden om demens.**

**Entre kr. 30,- er inkl. kaffe og kage. Der er ingen tilmelding, man møder blot op. Der er teleslynge og 2 skrivetolke. Evt. spørgsmål så kontakt Karin & Kristian på mail adresse:** [**karinogkristian@gmail.com**](mailto:karinogkristian@gmail.com)

**Mange venlige hilsner Høreforeningen** [**www.billund-hoereforening.dk**](http://www.billund-hoereforening.dk)